เรื่องร้องเรียน: เนื่องจากบ้านเลขที่ 511/629,511,634 ได้เลี้ยงสุนัขเป็นจำนวนหลายตัว เป็นเจ้าของเดียวกัน ได้ปล่อยสุนัขมาขับถ่ายบริเวณข้างบ้านและหน้าบ้านเป็นประจำโดยไม่ทำการเก็บและล้างทำความสะอาด เเละในบางทีที่มีคนมองพฤติกรรม ก็จะทำการเก็บแต่มาทิ้งข้างบ้านซึ่งเป็นสวนหย่อมเล็กๆ ทำให้เกิดกลิ่นเหม็น แมลงวัน และความไม่สะอาดเนื่องจาก เจ้าของไม่ทำการเก็บทิ้งและล้างพื้น หลายๆครั้งทำให้รถที่สัญจรผ่านไปเหยียบและทำความสกปรกไปทั่วซอย  เป็นเวลานานนับสิบปี เนื่องด้วยผู้แจ้งได้กลับมาใช้ชีวิตที่นี่ในช่วงนี้ ก็ทนต่อพฤติกรรมมาร่วมสองปีกว่าซึ่งเจ้าของสุนัขมิได้หยุดพฤติกรรมดังกล่าว ปล่อยสุนัขโดยไม่มีสายจุงออกจากบ้านวิ่งมาขับถ่ายที่บริเวณหน้าบ้านผู้อื่น หลายๆครั้งไปปัสสาวะใส่ล้อรถยนต์ทำให้เกิดความเสียหายก็มิได้สนใจที่จะดูแลรับผิดชอบ
การดำเนินการของเจ้าหน้าที่: เจ้าหน้าที่ตรวจสอบเรื่องร้องเรียน      เมื่อวันที่ 16 สิงหาคม 2566 เวลาประมาณ 14.00 น. จากการตรวจสอบบ้านเลขที่ 511/629 และบ้านเลขที่ 511/634 ถนนจรัญสนิทวงศ์ แขวงบางขุนศรี เขตบางกอกน้อย จากการสอบถามเจ้าของบ้านแจ้งว่ามีการเลี้ยงสุนัขจำนวน 5-6 ตัวและปล่อยออกมาวิ่งเล่นและขับถ่ายวันละ 3 ครั้ง เบื้องต้นเจ้าหน้าที่ได้ออกแบบตรวจแนะนำของเจ้าพนักงานสาธารณสุขฯ     1.ให้เจ้าของสุนัขควบคุมดูแลสุนัข ไม่ปล่อยให้สุนัขอยู่นอกสถานที่เลี้ยงสัตว์โดยปราศจากจากควบคุม และให้กำจัดสิ่งปฏิกูลอันเกิดจากสุนัข   2.ให้เจ้าของบ้านดำเนินการดูแลสุขลักษณะสถานที่เลี้ยงสัตว์ให้สะอาดอยู่เสมอ จัดเก็บสิ่งปฏิกูลให้ถูกสุขลักษณะเป็นประจำ ไม่ปล่อยให้เป็นที่หมักหมมจนเกิดกลิ่นเหม็นรบกวน หรือสร้างความเดือดร้อนให้กับผู้ที่พักอาศัยบริเวณใกล้เคียง พร้อมทั้งให้ปฏิบัติตามประกาศสำนักงานเขตบางกอกน้อย เรื่อง การควบคุมการเลี้ยงหรือปล่อยสัตว์      และต่อมาเมื่อวันที่ 21 สิงหาคม 2566 เวลาประมาณ 10.15 น. เจ้าหน้าที่ได้เข้าไปตรวจติดตามเรื่องร้องเรียน จากการตรวจสอบไม่พบเห็นสิ่งปฏิกูลบริเวณดังกล่าว และได้สอบถามผู้เลี้ยงสุนัข แจ้งว่าได้มีการปล่อยสุนัขและได้ดำเนินการจัดเก็บมูลสุนัขทุกครั้งที่ปล่อยออกไป ทั้งนี้เจ้าของสุนัขยินดีปฏิบัติตามคำแนะนำของเจ้าหน้าที่ค่ะ
ความเห็นของผู้แจ้ง: ขอขอบคุณการลงพื้นที่ของเจ้าหน้าที่ฝ่ายสิ่งแวดล้อม เขตบางกอกน้อย เนื่องจากเมื่อคืนมีฝนตกลงต่อเนื่อง เช้าวันที่21 ส.ค.66 จึงได้ทำการกวาดพื้นที่ ทำให้ดูสะอาด ตอนที่เจ้าหน้าที่มาสำรวจ แต่ถ้าหากเกิดเหตุการขึ้นอีกหรือยังฝ่าฝืนคำแนะนำหรือคำเตือน เราจะต้องแจ้งอีกครั้งเพื่อให้มีมาตรการที่ดีกว่าเดิม เนื่องจากพฤติกรรมของเจ้าของสุนัขวันที่ 16 สิงหาคม 2566 เจ้าของสุนัขได้มาต่อว่าผู้ใหญ่ที่บ้าน และในช่วงเย็น ยังปล่อยสุนัขและมิได้เก็บล้างพื้นที่เช่นเดิมมิได้เคารพต่อคำแนะนำหรือคำเตือนของเจ้าหน้าที่ โดยส่งข้อมูลให้ทางอีเมล์ของเขตฯแล้ว วันที่ 21 สิงหาคม 2566 เจ้าหน้าที่จึงเข้าสำรวจพื้นที่อีกครั้ง
พื้นที่: แขวงบางขุนศรี เขตบางกอกน้อย กรุงเทพมหานคร